  Майя Бывальцева 10-тӥ оштолэзьысен Удмуртиын кунпуш ужъёсъя министерство но Росгвардия астэ ачид нимаз висъян режимез быдэсъянэз чаклан ужез кужмоятозы но сое тӥясьёсты штраф улэ кыскыны кутскозы. Со сярысь элькунлэн тӧроез Александр Бречалов мерлыко вотэсъёсын меӵак возьматонэз дыръя вераз. Ми тӥледыз (элькунын улӥсьёсты – ред.) туж куримы, ӵектӥмы <…> дорады пукыны, тау карисько кунпуш ужъёсъя министерствоын ужасьёслы, соос адямиосты штраф улэ трос ӧз кыскылэ, ӵемгес валэктылӥзы, тодэ вайытылӥзы астэ ачид нимаз висъян режим сярысь. Табере ми та югдурез кужмятоно луиськомы, чакланы но штрафъёс тырытыны. Та вакытэ, куке кунысь но дуннеысь экономикаын шугъяськонъёс кылдӥзы, со туж ӝож ке но, со кулэ амал Александр Бречалов, Удмуртилэн тӧроезУлосвыллэн тӧроез югдурез валасьтэм муртъёс пумысен ӝоже усемзэ ватыны ӧз быгаты. Нылпиен омырын поръям интые, анайёс огазе люкасько но ӵошен ветло. Уката валантэм 65 ареслэсь арлыдо муртъёсты адӟыны, соос пуныосын но соостэк ветло, ог-огзылэсь 50 сантиметр – 1 метр кемын верасько. Нимаз ужпум – быдэ вуымтэос, соос группаосы люкасько, кыско, юо. Тӥ пумит тужгес чурыт амалъёс кутэмын луозы Александр Бречалов, Удмуртилэн тӧроезАлександр Бречалов тодэ вайтӥз, астэ ачид нимаз висъян режимез тӥям понна Административной эрикрадъёсты тӥян сярысь кодекслэн 6.3 люкетэзъя кылкутон чакламын. Огшоры нуналъёсы нимаз адямиос понна 100 матысен 500 манетозь штрафъёс юнматэмын ке, али соос 15 сюрсысен 40 сюрс манетозь вуо. Тодэ вайытом, 9-тӥ оштолэзе Удмуртиын коронавирусэн черлан кык выль учыръёсты шараязы. Озьы туннэ нуналлы элькунын 11 висисьёс ни.  Тегъёс: Мерлык Ижкар МВД Удмуртия коронавирус эрикрад АлександрБречалов Росгвардия  